**ROMÂNIA**

**JUDEŢUL SATU MARE**

**CONSILIUL JUDEŢEAN**

**Serviciul de Coordonare și Cooperare Instituțională**

**Serviciul Resurse Umane, Salarizare**

**Nr.\_\_\_\_\_\_\_\_/\_\_\_\_\_2023**

**RAPORT DE SPECIALITATE**

**la** **Proiectul de hotărâre privind** **reorganizarea și aprobarea Organigramei și a Statului de funcții**

**ale Spitalului Județean de Urgență Satu Mare**

Față de conținutul Proiectului de hotărâre privind reorganizarea și aprobarea Organigramei și a Statului de funcții ale Spitalului Județean de Urgență Satu Mare,

în urma adresei Spitalului Județean de Urgență Satu Mare cu nr. 25814/05.12.2023, înregistrată la Consiliul Județean Satu Mare cu nr. 27069/11.12.2023 prin care s-a înaintat nota de fundamentare cu privire la aprobarea Organigramei și a Statului de Funcții ale Spitalului Județean de Urgență Satu Mare,

în baza prevederilor art. XIII, lit. a), art. XVII alin. (1) - (6), art. XVIII, art. XIX alin. (2), art. XXI și art. XXII alin. (3) din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificările și completările ulterioare,

ținând cont de :

- Legea nr. 95/2006 privind reforma în domeniul sănătății, republicată, cu modificările și completările ulterioare,

- Ordinul ministrului sănătății nr. 1224/2010 privind aprobarea normativelor de personal pentru asistența medicală spitalicească, precum și pentru modificarea și completarea Ordinului ministrului sănătății publice nr. 1778/2006 privind aprobarea normativelor de personal, cu modificările și completările ulterioare,

- Ordinul ministrului sănătății nr. 1312/2020 privind organizarea și funcționarea structurii de management al calității serviciilor de sănătate în cadrul unităților sanitare cu paturi și serviciilor de ambulanță, în procesul de implementare a sistemului de management al calității serviciilor de sănătate și siguranței pacientului,

- Ordinul ministrului sănătății nr. 1101/2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare,

- Ordinul ministrului sănătății nr. 1500/2009 privind aprobarea Regulamentului de organizare şi funcţionare a secţiilor şi compartimentelor de anestezie şi terapie intensivă din unităţile sanitare, cu modificările și completările ulterioare,

- Ordinul ministrului sănătății nr. 39/2008 privind reorganizarea ambulatoriului de specialitate al spitalului,

- Ordinul ministrului sănătății nr. 1706/2007 privind conducerea şi organizarea unităţilor şi compartimentelor de primire a urgenţelor, cu modificările și completările ulterioare,

- Ordinul ministrului sănătății nr. 375/2006 privind înfiinţarea, organizarea şi funcţionarea centrelor de sănătate mintală,

- Ordinul ministrului sănătății nr. 527/2011 pentru aprobarea Normelor metodologice privind încadrarea şi activitatea medicului cu competenţe limitate,

- Anexa nr. II - Familia ocupațională de funcții bugetare “Sănătate și Asistență socială” și Anexa nr. VIII - Familia ocupațională de funcții bugetare "Administrație" la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare,

- prevederile art. 15 lit. b) și c) din Anexa Hotărârii Guvernului nr. 56/2009 pentru aprobarea Normelor metodologice de aplicare a Ordonanței de urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, conform căruia:*“Art. 15 Autoritatea administrației publice locale, prin structura cu atribuții specifice în domeniu, are următoarele competențe:*

*b) aprobă modificarea statelor de funcții aprobate;*

*c) aprobă organigrama și modificarea acesteia;”*

- Dispoziția Președintelui Consiliului Județean Satu Mare nr. 136/2023 privind modificarea structurii organizatorice a Spitalului Județean de Urgență Satu Mare.

Spitalul Județean de Urgență Satu Mare solicită aprobarea Organigramei și a Statului de funcții cu 2578 posturi, din care 82 posturi de conducere și 2496 posturi de execuție.

Menționăm că Spitalul Județean de Urgență Satu Mare se încadrează în normativele de personal.

În temeiul prevederilor art. 182 alin. (4) cu trimitere la cele ale art. 136 alin. (8) lit. b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

propunem adoptarea Proiectului de hotărâre privind reorganizarea și aprobarea Organigramei și a Statului de funcții ale Spitalului Județean de Urgență Satu Mare.

**Șef Serviciu S.C.C.I, Șef Serviciu S.R.U.S.,**

**Nagy Brigitta Monica Bîja Tania**

**Vizat juridic,**

**Pop Nicoleta**

**Consilier S.C.C.I., Consilier S.R.U.S.,**

**Luțaș Ivett Elek Adriana**